Alexander Stubb

Cai-Göran Alexander Stubb (Helsinki, 1968ko apirilaren 1a) finlandiar politikaria da. Finlandiako presidentea da 2024tik. Lehen ministroa izan zen 2014tik 2015era. 

Brujasko Europako Kolegioan ikasi zuen eta London School of Economics-en doktoratu zen. Europako Batasuneko gaietan ikertzaile espezializatu gisa sartu zen politikan, eta Koalizio Nazionaleko Alderdian afiliatu zen. 2004tik 2008ra Europako Parlamentuko kide izan zen. 2008an Kanpo Arazoetako ministro izendatu zuten eta 2011n Finlandiako parlamentuko kide aukeratu zuten. Europako Gaietarako eta Merkataritzako ministroa (2011-2014) eta Finantza ministroa (2015-2016) izan zen.

2014ko ekainetik 2015eko maiatzera bitartean, bost alderdik osatutako koalizio-gobernua zuzendu zuen lehen ministro gisa. 2024ko hauteskundeak irabazi zituen eta martxoaren 1ean karguaren zina egin zuen.

Kategoria:Helsinkiarrak
Kategoria:Finlandiako lehen ministroak
Kategoria:Finlandiako presidenteak
Kategoria:Ohorezko Legioko ofizialak